Case ID: 1171857
Sentence 1: İŞİN HALLARİ Təqsirləndirilən şəxs Nuranə Hacızadə analıq məzuniyyətində olduğuna görə Mingəçevir “xxxx” MMC-nin direktorunun xx.xx.2019-cu il tarixli 22 nömrəli əmri ilə xx.xx.2019-cu ildən etibarən həmin klinikada mülki hüquqi müqavilə əsasında həkim kardioloq vəzifəsində işləyərkən xx.xx.2019-cu ildə Azərbaycan Respublikası Səhiyyə nazirinin xx.xx.2012-ci il tarixli 70 nömrəli əmri ilə təsdiq edilmiş “Həkim kardioloqun nümunəvi vəzifə təlimatı”nın tələblərini pozaraq öz ixtisası üzrə profilaktika, diaqnostika və reabilitasiyanın müasir metodlarını, insan bədəninin üzv və sistemlərinin funksional vəziyyətinin klinik və laborator diaqnostikasının ümumi prinsip və əsas metodlarını bilib tətbiq etməli olduğu halda ürəyini tredmil testi vasitəsilə müayinə etdirmək üçün müraciət edən Məmmədov Məclum Məhərrəm oğlunun müayinələrini tam həcmdə aparmadan,xəstənin ürək və qan-damar sisteminin vəziyyətinin qiymətləndirilməsi üçün tredmil testindən öncə Exo kardioqrafiya müayinəsi apararaq müayinə nəticəsində xəstədə ürəkqan-damar sistemində mövcud olan patologiya və “Ürəyin işemik xəstəliyi”nin ağırlaşmalarını müəyyən etdikdən sonra adekvat taktika seçmədən, xəstədə tredmil testinin aparılmasına əks göstərişin olub-olmamasını müəyyən etmədən, mərhum Məclum Məmmədovun anamnez məlumatları əsasında tredmil testinin icrasına başlamış, öz əməlinin ictimai təhlükəli nəticələr verə biləcəyi imkanını lazımi diqqət və ehtiyatlılıq göstərərək qabaqcadan görməli olduğu və görə biləcəyi halda onları görməmiş, bununla da xx.xx.2019-cu ildə, saat 15:00-da lazımi tibbi yardımlar göstərilməsinə baxmayaraq, Məmmədov Məclum Məhərrəm oğlunun İTSÜDA-nın Mingəçevir ŞMX PHŞ-da kəskin miokard infarktından ölməsi ilə nəticələnən əmələ yol vermişdir.